
ΑΠΟΦΑΣΕΙ Σ 

Αριθ. 2781 

Έγκριση Οργανισμού Εσωτερικής Υπηρεσίας της Δημο¬ 
τικής Επιχείρησης Ύδρευσης και Αποχέτευσης Δήμου 
Τήλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7 του Ν. 1069/1980 «Περί κι¬ 
νήτρων για την ίδρυση των ΔΕΥΑ». 

2. Τις διατάξειςτου Ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθρου 6 του Ν. 2307/1995 «Περί 
προσαρμογής νομοθεσίας αρμοδιότητας ΥΠΕΣΔΔΑ». 

4. Τις όμοιες του Ν. 2503/1997. 

5. Την αριθμ. 4699/Β'/29.8.1997 (ΦΕΚ 891/τ.Β/ 
9.10.1997) απόφαση Γενικού Γραμματέα Περιφέρειας 
Νοτίου Αιγαίου «Περί μεταβίβασης δικαιώματος υπογρα¬ 
φής στους Προϊσταμένους Δ/νσεων και Τμημάτων της Γε¬ 
νικής Δ/νσης της Περιφέρειας στο Νομό Δωδ/σου». 

6. Την αριθμ. 84/2004 απόφαση Δημοτικού Συμβουλίου 
Τήλου, περί Έγκρισης Οργανισμού Εσωτερικής Υπηρε¬ 
σίας της ΔΕΥΑ Τήλου. 

7. Την αριθμ. 3/2004 απόφαση του Διοικητικού Συμβου¬ 
λίου ΔΕΥΑ Δήμου Τήλου Νομού Δωδεκανήσου, με την 
οποία ψηφίζει τον ΟΕΥ της, αποφασίζουμε: 

Εγκρίνουμε την αριθμ. 03/2004 απόφαση του Διοικητι¬ 
κού Συμβουλίου της ΔΕΥΑ Δήμου Τήλου Νομού Δωδεκα¬ 
νήσου, με την οποία ψηφίσθηκε ο ΟΕΥ αυτής ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΚΑΙ ΑΠΟΧΕΤΕΥΣΗΣ ΤΗΛΟΥ 
(Δ.Ε.Υ.Α.Τ.) 

ΑΡΘΡΟ 1 

ΠΕΡΙΕΧΟΜΕΝΟ ΟΡΓΑΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ 

Με τον παρόντα Οργανισμό καθορίζεται η οργανωτική 
διάρθρωση της Δημοτικής Επιχείρησης Ύδρευσης και Απο¬ 
χέτευσης Τήλου, η οποία χάριν συντομίας θα αναφέρεται 
εφεξής ως ΕΠΙΧΕΙΡΗΣΗ: οι αρμοδιότητες των Υπηρεσιών 
της εργασίας καθώς και το ανώτατο όριο του αριθμού του 
προσωπικού. 

ΑΡΘΡΟ 2 

ΓΕΝΙΚΗ ΜΟΡΦΗ ΟΡΓΑΝΩΣΗΣ ΤΗΣ 

1. Η Επιχείρηση Διοικείται από το Δ.Σ. της η σύνθεση και 
οι αρμοδιότητες του οποίου ορίζονται από τις διατάξεις 


του Δημοτικού και Κοιν. Κώδικα (Π.Δ. 410/95) του Ν. 
1069/80 «Περί κινήτρων για την ίδρυση επιχειρήσεων 
Υδρεύσεως και Αποχέτευσης». 

2. Οι εργασίες της Επιχείρησης διευθύνονται από Προϊ¬ 
στάμενο τμήματος, ο οποίος διορίζεται από το Δ.Σ. και εί¬ 
ναι υπόλογος σ’ αυτό για την εύρυθμη λειτουργία της. 

ΑΡΘΡΟ 3 

ΕΡΜΗΝΕΙΑ - ΜΕΤΑΒΟΛΕΣ ΟΡΓΑΝΙΣΜΟΥ 

1. Οι διατάξεις του Οργανισμού συμπληρώνονται και 
ερμηνεύονται με απόφαση του Δ.Σ. 

Οι αρμοδιότητες των επί μέρους διοικητικών ενοτήτων 
του Οργανογράμματος της επιχείρησης θεωρούνται εν¬ 
δεικτικές και όχι αποκλειστικές του περιεχομένου εργα¬ 
σίας και επομένως μπορεί να ανατίθενται στο προσωπικό 
κάθε ενότητας καθήκοντα που δεν αναφέρονται με συ¬ 
γκεκριμένο τρόπο στην αντίστοιχη περιγραφή του περιε¬ 
χομένου εργασίας της, αλλά εντάσσονται στο ουσιαστικό 
περιεχόμενό της. 

2. Σε περίπτωση που η επιχείρηση αναλάβει και άλλες 
δραστηριότητες πέρα από αυτές που αναφέρονται στον 
παρόντα οργανισμό, το Δ.Σ. συμπληρώνει ή και τροπο¬ 
ποιεί με τις απαραίτητες διοικητικές ενότητες και τις αντί¬ 
στοιχες περιγραφές αρμοδιοτήτων τους του ισχύοντα 
οργανισμού. 

Επίσης μπορεί να μεταβάλλει τον ανώτατο αριθμό προ¬ 
σωπικού. 

Για όλες τις παραπάνω μεταβολές, οι αποφάσεις του 
Δ.Σ. της Δ.Ε.Υ.Α.Τ. στέλνονται για έγκριση στην Περιφέ¬ 
ρεια Νοτίου Αιγαίου. 

3. Η θέσπιση από τον Οργανισμό συγκεκριμένων Γ ρα¬ 
φείων, Συνεργείων ως υποδιαιρέσεων ενός τμήματος δεν 
υποχρεώνει την επιχείρηση να στελεχώνει με διαφορετι¬ 
κά άτομα τις υποδιαιρέσεις αυτές. Αντίστροφα εάν αυτό 
κριθεί σκόπιμο, είναι δυνατή η παραπέρα κατάτμηση ενός 
τμήματος σε περισσότερα από τα αναφερόμενα στον πα¬ 
ρόντα Οργανισμό Γ ραφεία / Συνεργεία. 

ΑΡΘΡΟ 4 

ΟΡΓΑΝΩΤΙΚΗ ΔΙΑΡΘΡΩΣΗ 
ΤΩΝ ΥΠΗΡΕΣΙΩΝ ΤΗΣ ΕΠΙΧΕΙΡΗΣΗΣ 

1. Τα διοικητικά επίπεδα της οργανωτικής διάρθρωσης 
της Επιχείρησης είναι: 

- Προϊστάμενοι Τμημάτων 

- Υπάλληλοι Γ ραφείου 

2. Οι διοικητικές ενότητες που υπάγονται άμεσα στη 
Δ/νση είναι: 

α) ΤΜΗΜΑ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΥΠΗ¬ 
ΡΕΣΙΩΝ 

β) ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 
γ) Στην Δ/νση υπάγονται επίσης ο Νομικός Σύμβουλος 
και τυχόν εξωτερικοί σύμβουλοι - συνεργάτες που είναι 
δυνατόν να χρησιμοποιηθούν. 

3. Στον Προϊστάμενο Τεχνικών Υπηρεσιών υπάγονται: 
το τμήμα μελετών και κατασκευών και το τμήμα Λειτουρ¬ 
γίας και Συντήρησης Δικτύων, που έχουν την ευθύνη για 
την λειτουργία των μονάδων βιολογικού καθαρισμού, των 
αντλιοστασίων και γενικά όλου του Η/Μ εξοπλισμού της 
επιχείρησης. 

4. Η επιμέρους διάρθρωση του τμήματος Οικονομικών 
και Διοικητικών Υπηρεσιών είναι: 

- Λογιστήριο 
-Ταμείο 

- Γ ραφείο Προμηθειών - Αποθήκη Υλικών 

- Γραμματεία 

- Καταμετρητές 

ΑΡΘΡΟ 5 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 

1. Το Συμβούλιο Προγραμματισμού της Επιχείρησης 
αποτελεί συμβουλευτικό όργανο υποστήριξης του έργου 
της Διεύθυνσης με τις εξής αρμοδιότητες: 

α) Κατάρτιση και εισήγηση προγραμμάτων δράσης τα 
οποία είναι δυνατόν αν περιλαμβάνουν: 

- Προγράμματα Επενδύσεων 

- Προγράμματα Έργων 

- Προγράμματα λειτουργίας κ.λπ. 

β) Παρακολούθηση εξελικτικής πορείας εφαρμογής 
των προγραμμάτων δράσης καιτυχόν αναθεώρησή τους. 

2. Η τελική λήψη απόφασης για συγκεκριμένο πρό¬ 
γραμμα δράσης και διατύπωση σχετικής εισήγησης ανή¬ 
κει στις αρμοδιότητες του Διοικητικού Συμβουλίου της 
επιχείρησης. 

3. Στο Συμβούλιο Προγραμματισμού της επιχείρησης 
συμμετέχουν: 

ο Ο Πρόεδρος ή ένα μέλος του Δ.Σ. της Επιχείρησης 
ο Οι προϊστάμενοι ων τμημάτων 
ο Ανάλογα με το προς συζήτηση αντικείμενο τυχόν ειδι¬ 
κοί σύμβουλοι της επιχείρησης. 

4. Το Συμβούλιο Προγραμματισμού συγκαλείται μετά από 
πρόσκληση του Προέδρου του Διοικητικού Συμβουλίου. 

ΑΡΘΡΟ 6 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Ο Πρόεδρος και τα μέλη του Διοικητικού Συμβουλίου 
της επιχείρησης μεριμνούν για: 

α) Την εκπλήρωση του σκοπού για τον οποίο συστήθη- 
κε η επιχείρηση 

β) Την ανάθεση μελετών, την εκτέλεση έργων και την 
διενέργεια προμηθειών σύμφωνα με τις ισχύουσες διατά- 
ξεις. 

γ) Την ανάθεση της εκτέλεσης έργων ή τμημάτων έρ¬ 
γων σε υπεργολάβους. 

δ) Την εκποίηση ή εκμίσθωση ακινήτων ή κινητών προ¬ 
γραμμάτων που ανήκουν στην επιχείρηση, 
ε) Την σύναψη δανείων 

στ) Την έγκριση του προϋπολογισμού της επιχείρησης, 
του προγράμματος εκτέλεσης έργων και προμηθειών, κα¬ 
θώς και των αναμορφώσεώντους. 

ζ) Την έγερση αγωγών και άσκηση ενδίκων μέσων ή την 
παραίτηση από αυτά, καθώς και για κάθε συμβιβασμό. 

η) Την εκτέλεση κάθε φύσης έργων ή προμηθειών και 
ανάληψη υποχρεώσεων οποιουδήποτε χρηματικού ορί¬ 
ου. 


ΑΡΟΡΟ 7 

ΑΡΜΟΔΙΟΤΗΤΕΣ ΝΟΜΙΚΟΥ ΣΥΜΒΟΥΛΟΥ 

Ο Νομικός Σύμβουλος έχει τις εξής αρμοδιότητες: 

α) Γνωμοδότηση και παροχή νομικών συμβουλών προς 
την Διεύθυνση ή τις Υπηρεσίες της Επιχείρησης. 

β) Ενημέρωση των Υπηρεσιών της επιχείρησης επί των 
διατάξεωντης νομοθεσίας και νομολογίας σε θέματα που 
τις αφορούν. 

γ) Νομική υποστήριξη κατά κατάρτιση των κάθε είδους 
συμβάσεων, ιδιωτικών συμφωνητικών, διακηρύξεων 
(προμήθειες, παραγγελίες, εργολαβίες, μισθώσεις). 

δ) Χειρισμός δικαστικών υποθέσεων και διαφορών της 
επιχείρησης με τρίτους και υπεράσπιση των δικαιωμάτων 
και συμφερόντωντης. 

ΑΡΟΡΟ 8 

ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ ΥΠΗΡΕΣΙΩΝ 

Το τμήμα Μελετών - Κατασκευών έχει τις ακόλουθες 
αρμοδιότητες: 

1. Εκπόνηση μελετών για τα απαιτούμενα τεχνικά έργα 
υποδομήςτων δικτύων ύδρευσης-αποχέτευσης ή ευθύνη 
επίβλεψης της εκπόνησής των από τρίτους 

2. Κατάρτιση προδιαγραφών των κάθε φύσης μελετών 
που ανατίθενται από την ΔΕΥΑΤ σε εξωτερικούς μελετη¬ 
τές και διενέργεια όλων των σχετικών με τις δημοπρατή- 
σεις διαδικασιών και κατάρτιση των σχετικών συμβάσε¬ 
ων. 

3. Επίβλεψη εκτέλεσης των τεχνικών έργων που εκτε- 
λούνται είτε με αυτεπιστασία είτε με ανάθεση σε τρίτους, 
κατάρτιση του χρονικού προγραμματισμού εκτέλεσης 
των έργων και κοστολογική παρακολούθησή τους. 

4. Σύνταξη σχεδίου του ετήσιου προγράμματος κατα¬ 
σκευής των αναγκαίων συμπληρωματικών έργων στα δί¬ 
κτυα ύδρευσης αποχέτευσης. 

5. Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων. 

6. Την εκτέλεση όλων των απαραίτητων εργασιών συ¬ 
ντήρησης των εξωτερικών και εσωτερικών δικτύων 
ύδρευσης-αποχέτευσης και επισκευής των σχετικών βλα¬ 
βών. 

7. τηντήρηση κοστολογικών στοιχείων που αφορούντις 
εργασίες συντήρησης και επισκευών. 

8. Τον προγραμματισμό των νέων συνδέσεων με τα δί¬ 
κτυα ύδρευσης - αποχέτευσης, την ειδοποίηση, την εκτέ¬ 
λεση των συνδέσεων, την τήρηση των σχετικών κοστολο- 
γικών στοιχείων, την βεβαίωση των απολογικών δαπανών 
και την διαβίβαση όλων των σχετικών στοιχείων στο λογι¬ 
στήριο - Τμήμα καταναλωτών προκειμένου να διενεργη- 
θεί η διαδικασία είσπραξής τους. 

9. Την μέριμνα για κανονική λειτουργία και συντήρηση 
του μηχανολογικού και λοιπού εξοπλισμού της επιχείρη¬ 
σης (μονάδες αφαλάτωσης, αντλιοστάσια, μηχανήματα, 
εργαλεία, οχήματα, κτίρια κλπ.) 

10. Συνεργασία με το Γ ραφείο Προμηθειών για την Προ¬ 
μήθεια Αναλώσιμων και υλικών απαραίτητων για την επι¬ 
σκευή των βλαβών και την συντήρηση του ηλεκτρομηχα- 
νολογικού εξοπλισμού. 

11. Τήρηση αρχείου μηχανημάτων, εργαλείων, οχημά¬ 
των κλπ. Και ενημέρωσή του με στοιχεία συντήρησης, επι¬ 
σκευής και απόδοσής τους. 

12. Σύνταξη σχεδίου ετήσιου προγράμματος προμη¬ 
θειών για τις εργασίες συντήρησης, επισκευής αλλά και 
επέκτασης των ηλεκτρομηχανολογικών εγκαταστάσε¬ 
ων. 

ΑΡΘΡΟ 9 

ΑΡΜΟΔΙΟΤΗΤΕΣ ΤΜΗΜΑΤΟΣ ΟΙΚΟΝΟΜΙΚΩΝ 
ΚΑΙ ΔΙΟΙΚΗΤΙΚΩΝ ΥΠΗΡΕΣΙΩΝ 

Το τμήμα Διοικητικών και Οικονομικών Υπηρεσιών περι¬ 
λαμβάνει τα ακόλουθα Γ ραφεία: 

1. Η Γραμματεία που έχει τις ακόλουθες αρμοδιότητες: 
α) Τήρηση μητρώου και αρχείων προσωπικού και διεξα¬ 
γωγή όλωντωνδιαδικασιώνπου σχετίζονται μετις κάθε φύ¬ 
σης διοικητικές υποθέσεις του προσωπικού (προσλήψεις, 
απολύσεις, βεβαιώσεις, πειθαρχικά, μισθοδοσία κλπ.) 

β) Δακτυλογράφηση, αναπαραγωγή, πρωτοκόλληση 
και διακίνηση αλληλογραφίας της επιχείρησης. 

γ) Διακανονισμός συσκέψεων, ακροάσεων και επικοι¬ 
νωνιών του Διοικητικού Συμβουλίου. 

δ) Υποβοήθηση του Προέδρου του Δ.Σ. στη σύνταξη 
ημερήσιας διάταξης κάθε συνεδρίασης Διοικητικού Συμ¬ 
βουλίου και ενημέρωση των μελών του. 

ε) Τήρηση πρακτικών και αποφάσεων του Διοικητικού 
Συμβουλίου καθώς και του αντίστοιχου αρχείου. 

στ) Οργάνωση, ταξινόμηση και τήρηση του γενικού αρ¬ 
χείου της Επιχείρησης. 

ζ) Μέριμνα για την εκτέλεση βοηθητικών διοικητικών 
εργασιών. 

2. Το Λογιστήριο - Γ ραφείο καταναλωτών - Ταμείο έχει 
τις ακόλουθες αρμοδιότητες οι οποίες θα εκτελούνται 
από τον προϊστάμενο της Οικονομικής Υπηρεσίας. 

α) Τήρηση των πάσης φύσεως στοιχείων χρέωσης των 
καταναλωτών για την κατανάλωση νερού, την χρήση υπο¬ 
νόμων κλπ. 

β) Τήρηση των διαδικασιών απεικόνισης των οικονομι¬ 
κών πράξεων της επιχείρησης (Λογαριασμοί λογιστικού 
σχεδίου, βιβλία, καταστάσεις κ.λπ.) σύμφωνα με το υφι¬ 
στάμενο λογιστικό σχέδιο. 

γ) Τήρηση των διαδικασιών ετοιμασίας των παραστατι¬ 
κών για την ενέργεια κάθε είδους εισπράξεων ή πληρω¬ 
μής δαπανών της επιχείρησης. 

δ) Διαμόρφωση και παρακολούθηση του ταμειακού 
προγράμματος της επιχείρησης. 

ε) Παροχή στοιχείων για κοστολόγηση των έργων και 
υπηρεσιών της επιχείρησης. 

στ) Διαμόρφωση στοιχείων ισολογισμού και παροχή κά¬ 
θε είδους στοιχείων για την διαμόρφωση των οικονομικών 
προγραμμάτων της επιχείρησης. 

3. Για την ταμειακή λειτουργία προβλέπονται: 

α) Διενέργεια των εισπράξεων και πληρωμών της επι¬ 
χείρησης 

β) Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του τα¬ 
μείου. 

4. Γ ραφείο Προμηθειών - Αποθήκη Υλικών έχει τις ακό¬ 
λουθες αρμοδιότητες: 

α) Συγκέντρωση παραγγελιών εξοπλισμού εξαρτημάτων 
και υλικών σύμφωνα μετις ανάγκες όλων των τμημάτων. 

β) Προγραμματισμός διενέργειας προμηθειών σύμφω¬ 
να με τις παραπάνω παραγγελίες. 

γ) Διεκπεραίωση διαδικασιών προμήθειας εξοπλισμού 
εξαρτημάτων και υλικού σύμφωνα με ισχύοντες κανονι¬ 
σμούς (έρευνα αγοράς, διενέργεια διαγωνισμών, ετοιμα¬ 
σία στοιχείων συμβάσεων κλπ.) 

δ) Ποιοτική και ποσοτική παραλαβή εξοπλισμού, εξαρ¬ 
τημάτων και υλικού. 

ε) Συγκέντρωση των δικαιολογητικών παραλαβής, απο¬ 
θήκευσης και χορήγησης αναλώσιμων πάγιων υλικών και 
ανταλλακτικών. 

η) έλεγχος αποθεμάτων με βάση το πρόγραμμα προμη¬ 
θειών. 


θ) Τήρηση αρχείων αποθήκης και διενέργεια απογρα- 
φών. 

ΑΡΟΡΟ 10 

ΠΡΟΣΩΠΙΚΟ ΕΠΙΧΕΙΡΗΣΗΣ 

1. Το προσωπικό της επιχείρησης διακρίνεται σε τακτι¬ 
κό και έκτακτο. 

Τακτικό προσωπικό είναι αυτό που κατέχει θέσεις εργα¬ 
σίας οι οποίες προβλέπονται στην παράγραφο 5 του πα¬ 
ρόντος άρθρου του Οργανισμού Εσωτερικής Υπηρεσίας 
και συνδέεται με την επιχείρηση με σχέση εργασίας ιδιω¬ 
τικού δικαίου αορίστου χρόνου. 

Έκτακτο προσωπικό είναι αυτό που προσλαμβάνεται 
από την επιχείρηση για την κάλυψη παροδικών και έκτα¬ 
κτων αναγκών, όπως αυτές καθορίζονται στο άρθρο 11 
του παρόντος Οργανισμού Εσωτερικής Υπηρεσίας και 
συνδέεται με την Επιχείρηση με σύμβαση εργασίας ορι¬ 
σμένου χρόνου ή έργου. 

2. Κάθε εργαζόμενος που ανήκει στο τακτικό προσωπι¬ 
κό, κατέχει μια συγκεκριμένη θέση εργασίας, ο τίτλος της 
οποίας αντιστοιχεί κατά το δυνατόν στο πραγματικό της 
περιεχόμενο. Η ανάληψη της ευθύνης από έναν εργαζό¬ 
μενο περισσότερων από μιας θέσης εργασίας, γίνεται εάν 
αυτό κριθεί σκόπιμο με εισήγηση του προϊσταμένου τμή¬ 
ματος στο Διοικητικό Συμβούλιο. 

3. Σε κάθε διοικητική ενότητα της επιχείρησης προβλέ- 
πονται συγκεκριμένες θέσεις εργασίας, σύμφωνα με τον 
πίνακα της παραγράφου 5 του παρόντος άρθρου. 

4. Οι θέσεις εργασίας που φαίνονται στον πίνακα δεν εί¬ 
ναι απαραίτητο να καλύπτονται όλες. Η στελέχωσή του 
εξαρτάται από την δραστηριότητα της επιχείρησης. 

5. Οι θέσεις εργασίας των οικονομικών και διοικητικών 
ενοτήτων της επιχείρησης είναι: 

ΑΠΑΙΤΟΥΜΕΝΟ ΤΑΚΤΙΚΟ ΠΡΟΣΩΠΙΚΟ ΕΠΙΧΕΙΡΗΣΗΣ 


1 ΚΑΤΗΓΟΡΙΑ ΠΕ ΘΕΣΕΙΣ 

ΠΕΙ ΔΙΟΙΚΗΤΙΚΟ ΟΙΚΟΝΟΜΙΚΟ 1 

ΠΕ 3 ΠΟΛΙΤΙΚΩΝ ΜΗΧΑΝΙΚΩΝ 1 

ΠΕ 4 ΑΡΧΙΤΕΚΤΟΝΩΝ ΜΗΧΑΝΙΚΩΝ 1 

ΠΕ ΜΗΧΑΝΟΛΟΓΩΝ ΜΗΧΑΝΙΚΩΝ 1 

ΠΕ ΧΗΜΙΚΩΝ ΜΗΧΑΝΙΚΩΝ 1 

ΣΥΝΟΛΟ 5 

2 ΚΑΤΗΓΟΡΙΑΤΕ ΘΕΣΕΙΣ 

ΤΕ ΕΡΓΟΔΗΓΩΝ ΔΟΜΙΚΩΝ ΕΡΓΩΝ 1 

ΣΥΝΟΛΟ 1 

3 ΚΑΤΗΓΟΡΙΑ ΔΕ ΘΕΣΕΙΣ 

ΔΕ 1 ΔΙΟΙΚΗΤΙΚΩΝ 1 

ΔΕ 38 ΧΕΙΡ. Η/Υ 1 

ΔΕ 15 ΕΙΣΠΡΑΚΤΟΡΩΝ 2 

ΔΕ ΑΠΟΘΗΚΑΡΙΟΣ 1 

ΔΕ ΕΡΓΟΔΗΓΩΝ ΔΟΜΙΚΩΝ ΕΡΓΩΝ 1 

ΔΕ 30 ΤΕΧΝΙΤΩΝ ΥΔΡΑΥΛΙΚΩΝ 2 

ΔΕ 30 ΤΕΧΝΙΤΩΝ ΑΠΟΧΕΤΕΥΣΗΣ 1 

ΔΕ 30 ΤΕΧΝΙΤΩΝ ΓΕΝΙΚΑ 3 

ΣΥΝΟΛΟ 12 

4 ΚΑΤΗΓΟΡΙΑ ΥΕ ΘΕΣΕΙΣ 

ΥΕ ΚΑΤΑΜΕΤΡΗΤΩΝ ΝΕΡΟΥ 2 

ΥΕ 16 ΕΡΓΑΤΩΝ ΓΕΝΙΚΑ 6 

ΥΕ 16 ΕΡΓΑΤΩΝ ΚΑΘΑΡΙΟΤΗΤΑΣ 2 

ΣΥΝΟΛΟ 10 

ΓΕΝΙΚΟ ΣΥΝΟΛΟ 28 

Οι παραπάνω αναφερθείσες ειδικότητες κατανέμονται 
στα διάφορα τμήματα της επιχείρησης ως εξής: 

1 ΟΙΚΟΝΟΜΙΚΗ-ΔΙΟΙΚ. ΥΠΗΡΕΣΙΑ ΘΕΣΕΙΣ 

ΠΕΙ ΔΙΟΙΚΗΤΙΚΟ ΟΙΚΟΝΟΜΙΚΟ 1 

ΔΕ 1 ΔΙΟΙΚΗΤΙΚΩΝ 1 

ΔΕ 38 ΧΕΙΡ. Η/Υ 1 

ΥΕ ΚΑΤΑΜΕΤΡΗΤΩΝ ΝΕΡΟΥ 2 

ΣΥΝΟΛΟ ΘΕΣΕΩΝ 5 

2 ΤΑΜΕΙΟ 

ΔΕ 15 ΕΙΣΠΡΑΚΤΟΡΩΝ 2 

ΣΥΝΟΛΟ ΘΕΣΕΩΝ 2 

3 ΑΠΟΘΗΚΗ - ΠΡΟΜΗΘΕΙΕΣ 

ΔΕ ΑΠΟΘΗΚΑΡΙΟΣ 1 

ΥΕ 16 ΕΡΓΑΤΩΝ ΓΕΝΙΚΑ 1 

ΣΥΝΟΛΟ ΘΕΣΕΩΝ 2 

4 ΤΕΧΝΙΚΕΣ ΥΠΗΡΕΣΙΕΣ 

ΠΕ 3 ΠΟΛΙΤΙΚΩΝ ΜΗΧΑΝΙΚΩΝ 1 

ΠΕ 4 ΑΡΧΙΤΕΚΤΟΝΩΝ ΜΗΧΑΝΙΚΩΝ 1 

ΣΥΝΟΛΟ ΘΕΣΕΩΝ 2 

5 ΓΡΑΦΕΙΟ ΜΕΛΕΤΩΝ - ΚΑΤΑΣΚΕΥΩΝ 

ΠΕ ΜΗΧΑΝΟΛΟΓΩΝ ΜΗΧΑΝΙΚΩΝ 1 

ΠΕ ΧΗΜΙΚΩΝ ΜΗΧΑΝΙΚΩΝ 1 

ΣΥΝΟΛΟ ΘΕΣΕΩΝ 2 

6 ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ ΔΙΚΤΥΩΝ 

ΤΕ ΕΡΓΟΔΗΓΩΝ ΔΟΜΙΚΩΝ ΕΡΓΩΝ 1 

ΔΕ ΕΡΓΟΔΗΓΩΝ ΔΟΜΙΚΩΝ ΕΡΓΩΝ 1 

ΔΕ 30 ΤΕΧΝΙΤΩΝ ΥΔΡΑΥΛΙΚΩΝ 2 

ΔΕ 30 ΤΕΧΝΙΤΩΝ ΑΠΟΧΕΤΕΥΣΗΣ 1 

ΔΕ 30 ΤΕΧΝΙΤΩΝ ΓΕΝΙΚΑ 3 

ΥΕ 16 ΕΡΓΑΤΩΝ ΓΕΝΙΚΑ 5 

ΥΕ 16 ΕΡΓΑΤΩΝ ΚΑΘΑΡΙΟΤΗΤΑΣ 2 

ΣΥΝΟΛΟΘΕΣΕΩΝ 15 

ΣΥΝΟΛΟ ΘΕΣΕΩΝ 28 


6. Ο ανώτατος αριθμός τακτικού προσωπικού της επι¬ 
χείρησης μπορεί να φθάσειτους 28 εργαζόμενους. Σε πε¬ 
ρίπτωση επέκτασης των δραστηριοτήτων της επιχείρη¬ 
σης, ο αριθμός αυτός μπορεί αν αυξηθεί με τροποποίηση 
του παρόντος Οργανισμού η οποία θα περιλαμβάνει τις 
νέες απαιτούμενες ειδικότητες και τον νέο απαιτούμενο 
αριθμό προσωπικού. 

ΑΡΘΡΟ 11 

ΧΡΗΣΙΜΟΠΟΙΗΣΗ ΕΚΤΑΚΤΟΥ ΠΡΟΣΩΠΙΚΟΥ 

1. Με απόφαση του Διοικητικού Συμβουλίου της επιχεί¬ 
ρησης και με σκοπό την εκπόνηση των μελετών ή την εκτέ¬ 
λεση εργασιών επίβλεψης, σχεδιασμού, προγραμματι¬ 
σμού, οργάνωσης κλπ. Είναι δυνατόν να προσλαμβάνεται 
με σύμβαση ορισμένου χρόνου ή έργου έκτακτο επιστη¬ 
μονικό προσωπικό για την κάλυψη των παραπάνω ανα¬ 
γκών. Το προσωπικό αυτό πρέπει να έχει αποδεδειγμένη 
κατάρτιση ή εμπειρία πάνω στο ειδικό θέμα για το οποίο 
συνάπτεται η σύμβαση. 

2. Επίσης μπορεί να προσλαμβάνεται έκτακτο προσωπι¬ 
κό με σύμβαση ιδιωτικού δικαίου για την αντιμετώπιση κα- 
τεπειγουσών υπηρεσιακών αναγκών εμφανιζόμενων στις 
περιπτώσεις: α) κενώσεις θέσεων και μέχρι την πληρωμή 
αυτών, β) απουσίας τακτικού προσωπικού λόγω 
αδειών(κανονικών, κυήσεως και τοκετού), αδικαιολογή¬ 
του απουσίας κλπ. Και για το αντίστοιχο χρονικό διάστημα, 
γ) κάλυψης εποχιακών ή άλλων περιοδικών ή με μόνιμο χα¬ 
ρακτήρα αναγκών που δεν εμπίπτουν σε μια από τις (α) και 
(β) περιπτώσεις και για ορισμένο πάντοτε χρόνο, καθορι¬ 
ζόμενο από το Διοικητικό Συμβούλιο, δυνάμενο να παρα- 
ταθεί με τις ανάγκες για τις οποίες έγινε η πρόσληψη. 

3. Η πρόσληψη ενεργείται δι’ αποφάσεων του Προέ¬ 
δρου του Δ.Σ. Η σύμβαση εργασίας λογίζεται καταρτι- 
σθείσα από της αναλήψεως υπηρεσίας και λύεται αυτοδι¬ 
καίως όταν λήξει ο χρόνος διάρκειας της χωρίς καταβολή 
ουδεμίας αποζημίωσης. Γ ιατηναυτοδίκαιαλύσητηςσυμ- 
βάσεως εργασίας εκδίδεται διαπιστωτική πράξη από το 
αρμόδιο για την πρόσληψη όργανο. Οι αποδοχές του 
έκτακτου προσωπικού ορίζονται με απόφαση του Δ.Σ. 


ΑΡΘΡΟ 12 

ΠΡΟΣΟΝΤΑ ΠΡΟΣΛΗΨΗΣ 

Για την πρόσληψη του απαιτούμενου προσωπικού που 
αναφέρεται στο άρθρο 10 του παρόντος οργανισμού, τα 
καθήκοντα, τους περιορισμούς, το χρόνο εργασίας, την 
αστική ευθύνη, τα δικαιώματα, τις άδειες, τις μεταβολές 
υπηρεσιακής κατάστασης, το προβάδισμα, τις ηθικές 
αμοιβές, τα πειθαρχικά αδικήματα, τη λύση της υπαλλη¬ 
λικής σχέσης και την ιατροφαρμακευτική περίθαλψη των 
υπαλλήλων, εφαρμόζονται οι εκάστοτε ισχύουσες Νομο¬ 
θετικές διατάξεις. 

Τα τυπικά προσόντα που απαιτούνται για το διορισμό 
σε θέσεις καθορίζονται για κάθε ειδικότητα από το Προε¬ 
δρικό Διάταγμα υπ’ αριθ. 50/5.3.2001 που αφορά τον κα¬ 
θορισμό των προσόντων διορισμού σε θέσεις φορέων 
του Δημοσίου Τομέα. 

Ειδικότερα απαιτούνται τα παρακάτω προσόντα: 

ΠΡΟΪΣΤΑΜΕΝΟΣ ΤΕΧΝΙΚΩΝ ΥΠΗΡΕΣΙΩΝ: Διπλωμα¬ 
τούχος Πολιτικός Μηχανικός με δίπλωμα Ανώτατης Σχο¬ 
λής (Πολυτεχνείο) του εσωτερικού ή αναγνωρισμένης 
ισότιμης σχολήςτου εξωτερικού μετουλάχιστοντέσσερα 
χρόνια προϋπηρεσίας. 

Α. ΓΡΑΦΕΙΟ ΜΕΛΕΤΩΝ - ΚΑΤΑΣΚΕΥΩΝ: Μηχανολόγος 
Μηχανικός, Πτυχίο ΑΕΙ σχολής Μηχανολόγων Μηχανικών 
με τουλάχιστον δυο χρόνια προϋπηρεσία 

Χημικός Μηχανικός, Πτυχίο ΑΕΙ σχολής Χημικών Μηχα¬ 
νικών. 

Β. ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ ΔΙ¬ 
ΚΤΥΩΝ: Εργοδηγός Δομικών Έργων με Πτυχίο αναγνω¬ 
ρισμένης σχολής με 2ετή εμπειρία. 

Τεχνίτης Υδραυλικός μέσης τεχνικής σχολής αναγνωρι¬ 
σμένης από το Δημόσιο ή 2ετή εμπειρία σε θέματα δι¬ 
κτύων ύδρευσης - αποχέτευσης. 

Οδηγός με επαγγελματικό Δίπλωμα. 

Καταμετρητές νερού, Απολυτήριο τριταξίου Γ υμνασίου 
και ελλείψει αυτών, Απολυτήριο Δημοτικού 

Χειριστές Μηχ/των Έργων, με άδεια ασκήσεως επαγ¬ 
γέλματος. 

Εργάτης γενικών καθηκόντων - ικανότητα για χειρωνα¬ 
κτική εργασία. 

Γ. ΤΜΗΜΑ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΥΠΗ¬ 
ΡΕΣΙΩΝ: 

Υπεύθυνος Τμήματος - Πτυχίο Ανώτατης Οικονομικής 
Σχολής ή ΤΕΙ (Λογιστής) - 3ετής τουλάχιστον προϋπηρε¬ 
σία σε υπεύθυνη Διοικητική θέση ιδιωτικής επιχείρησης ή 
Δημόσιου Οργανισμού. 

ΤΑΜΕΙΟ-ΛΟΓΙΣΤΗΡΙΟ 

Ταμίας απόφοιτος ΙΕΚ ή με Απολυτήριο Λυκείου 

Χειριστή Η/Υ - Απολυτήριο Τεχνικού Λυκείου αντίστοι¬ 
χης ειδικότητας. 

ΓΡΑΜΜΑΤΕΙΑ 

Γραμματέας - Δακτυλογράφος - Απόφοιτος Λυκείου ή 
ΙΕΚ 

Απαραίτητες Γνώσεις: 

- Γνώση μιας ξένης γλώσσας 

- Γνώση γραφομηχανής και χειρισμού Η/Υ. 

ΓΡΑΦΕΙΟ ΠΡΟΜΗΘΕΙΩΝ - ΑΠΟΘΗΚΗ ΥΛΙΚΩΝ 

Υπεύθυνος προμηθειών - Αποθήκης - Απολυτήριο Λυ¬ 
κείου 

ΑΡΘΡΟ 13 

ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ 
ΠΡΟΣΛΗΨΗΣ ΠΡΟΣΩΠΙΚΟΥ 

1. Το προσωπικό που προσλαμβάνεται από την επιχεί¬ 
ρηση είτε ως τακτικό είτε ως έκτακτο πρέπει: α) Να έχει 
την ελληνική ιθαγένεια, β) να είναι τουλάχιστον 18 ετών γ) 

να έχει εκπληρώσει τις στρατιωτικές υποχρεώσεις ή να 
έχει απαλλαγεί νόμιμα από αυτές δ) να μην είναι υπόδικος 
ή να μην έχει καταδικαστεί για κλοπή, υπεξαίρεση, απάτη, 
εκβιασμό, πλαστογραφία, δωροδοκία, παράβαση καθή¬ 
κοντος ή άλλο παρεμφερές αδίκημα ε) Να μην βρίσκεται 
υπό δικαστική αντίληψη ή απαγόρευση στ) Να μην έχει 
απολυθεί για πειθαρχικό παράπτωμα από τη θέση του Δη¬ 
μοσίου υπαλλήλου ή υπαλλήλου των ΟΤΑ ή ΝΠΔΔ. 

2. Για την απόδειξη εκπληρώσεως των παραπάνω προ¬ 
ϋποθέσεων το προσλαμβανόμενο προσωπικό πρέπει να 
υποβάλλει: α) Ληξιαρχική πράξη γέννησης β) Πιστοποιη¬ 
τικό στρατολογίας για τους άνδρες γ) Αντίγραφο ποινι¬ 
κού μητρώου δ) Πιστοποιητικό εισαγγελίας ότι δεν διώ¬ 
κεται ως φυγόποινος ή φυγόδικος ε) Υπεύθυνη δήλωση 
ότι δεν έχει παραπεμφθεί να δικαστεί για κάποια από τα 
εξής αδικήματα: κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκοντος ή άλλο παρεμφερές αδίκημα, στ) 
πιστοποιητικό υγείας 

3. Θέση εργασίας, όπως αυτές καθορίζονται στον πα¬ 
ρόντα Οργανισμό Εσωτερικής Υπηρεσίας, δεν μπορεί να 
καταλάβει κανένα πρόσωπο το οποίο δεν έχει τα απαραί¬ 
τητα για την συγκεκριμένη θέση τυπικά και ουσιαστικά 
προσόντα. Διορισμός που γίνεται κατά παρέκκλιση του 
παρόντος Οργανισμού ανακαλείται μέσα σε εύλογο χρο¬ 
νικό διάστημα που δεν μπορεί να υπερβαίνει το ένα έτος. 
Στην περίπτωση αυτή το πρόσωπο το οποίο διορίστηκε 
και απολύθηκε είναι υπεύθυνο για όσο χρόνο υπηρέτησε 
υπάλληλος, οι δε πράξεις του είναι έγκυρες. 

ΑΡΘΡΟ 14 

ΤΡΟΠΟΣ ΠΡΟΣΛΗΨΗΣ ΠΡΟΣΩΠΙΚΟΥ 

1. Το Προσωπικό της επιχείρησης προσλαμβάνεται με 
επιλογή από το Δ.Σ. ύστερα από εισήγηση επιτροπής που 
συγκροτείται με Απόφαση του Διοικητικού Συμβουλίου. 

2. Προκήρυξη θέσεων: Η προκήρυξη των θέσεων δημο¬ 
σιεύεται υποχρεωτικά στις ημερήσιες τοπικές εφημερί¬ 
δες. Οι υποψήφιοι, μέσα σε συγκεκριμένο χρονικό διά¬ 
στημα από την ημερομηνία δημοσίευσης της προκήρυ¬ 
ξης το οποίο δεν μπορεί να είναι μικρότερο των 10 
ημερών, υποβάλλουν στην επιχείρηση αίτηση στην οποία 
επισυνάπτουν τα απαραίτητα δικαιολογητικά. 

3. Κριτήρια επιλογής των υποψηφίων: Κριτήρια επιλο¬ 
γής των υποψηφίων θεωρούνται τα περιγραφόμενα προ¬ 
σόντα στο άρθρο 13 του παρόντος Οργανισμού. Στα πα¬ 
ραπάνω μπορεί να προστίθενται κατά περίπτωση και όσα 
επιπλέον προσόντα κρίνει το Διοικητικό Συμβούλιο και τα 
οποία θα περιλαμβάνονται κάθε φορά στην προκήρυξη. 

4. Διαδικασία πρόσκλησης και επιλογής υποψηφίων: Με 
απόφαση του Δ.Σ. καθορίζονται τα ακόλουθα: α) Το πε¬ 
ριεχόμενο της προκήρυξης για την πλήρωση κενών θέσε¬ 
ων προσωπικού β) Ο τύπος της αίτησης, του βιογραφικού 
σημειώματος και των απαιτούμενωνδικαιολογητικώνπου 
θα υποβάλουν οι υποψήφιοι γ) Τα μέλη της επιτροπής 
αξιολόγησης των υποψηφίων, η οποία θα εισηγηθεί προς 
το Δ.Σ. Η επιτροπή αυτή αποτελείται από 3 μέλη εκ των 
οποίων τα 2 μέλη είναι ο Πρόεδρος του Δ.Σ. και ο Προϊ¬ 
στάμενος του Τμήματος όπου πρόκειται να ενταχθεί ο 
προσλαμβανόμενος καιτο τρίτο ένα μέλος του Δ.Σ. Η επι¬ 
τροπή αξιολόγησης εισηγείται τον πίνακα επιτυχίας στο 
Δ.Σ. το οποίο και αποφασίζει. 

5. Κοινοποίηση αποτελεσμάτων: Με απόφαση του Προ¬ 
έδρου της επιχείρησης διορίζονται οι επιτυχόντες υπο¬ 
ψήφιοι, ορίζεται η θέση την οποία καταλαμβάνουν και 
ημερομηνία κατά την οποία πρέπει να παρουσιαστούν για 
την ανάληψη της εργασίας. Η απόφαση κοινοποιείται 


στους επιτυχόντες με συστημένη ταχυδρομική επιστολή. 
Μαζί κοινοποιείται και η απόφαση του Δ.Σ. με την οποία 
καθορίζονται και οι αποδοχές των εργαζομένων. Η σύμ¬ 
βαση εργασίας λογίζεται με την ανάληψη υπηρεσίας από 
τον προσλαμβανόμενο που βεβαιώνεται από την υπηρε¬ 
σία. Τ υχόν ενστάσεις υποβάλλονται δια του Γ ραφείου Δι¬ 
οικητικής Μέριμνας στον Πρόεδρο του Δ.Σ. εντός δέκα 
(10) ημερών από την ημερομηνία έκδοσης των αποτελε¬ 
σμάτων. Γ ια τις ενστάσεις αποφαίνεται τελεσίδικα το Δ.Σ. 
της επιχείρησης. 

6. Ανάκληση πρόσληψης: Η πρόσληψη ανακαλείται σε 
περίπτωση που ο προσληφθείς δεν παρουσιαστεί αδικαι¬ 
ολόγητα στην εργασία του κατά την καθορισμένη ημερο¬ 
μηνία ή στην περίπτωση που ο προσληφθείς δεν αποδε¬ 
χθεί αυτήν ρητώς. Στην περίπτωση αυτή τη θέση κατα¬ 
λαμβάνει ο πρώτος αναπληρωματικός από τον πίνακα 
επιτυχόντων με απόφαση του Δ.Σ. 

7. Δοκιμαστική υπηρεσία: Ο προσλαμβανόμενος με 
σύμβαση εργασίας αορίστου χρόνου διανύει δοκιμαστική 
υπηρεσία ενός (1) χρόνου κατά την διάρκεια της οποίας 
μπορεί να απολυθεί ύστερα από αιτιολογημένη απόφαση 
του Δ.Σ.. Μέσα σε έναν μήνα από την συμπλήρωση της δο¬ 
κιμαστικής υπηρεσίας, το Δ.Σ. είναι υποχρεωμένο να απο- 
φανθεί αν ο προσληφθείς είναι κατάλληλος για την συνέ¬ 
χιση της παροχής των υπηρεσιών του. Αν ο προσληφθείς 
κριθεί ακατάλληλος, το Δ.Σ. προχωρά στην απόφαση για 
την απόλυσή του, η οποία γίνεται χωρίς την καταβολή 
οποιοσδήποτε αποζημίωσης. 

ΑΡΘΡΟ 15 

ΛΥΣΗ ΤΗΣ ΣΥΜΒΑΣΗΣ ΕΡΓΑΣΙΑΣ - 
ΑΠΟΛΥΣΗ ΠΡΟΣΩΠΙΚΟΥ 

1. Η σύμβαση εργασίας των εργαζομένων στην επιχεί¬ 
ρησης λύεται: α) με καταγγελία της σύμβασης εκ μέρους 
του εργαζομένου, β) με καταγγελία της σύμβασης εκ μέ¬ 
ρους της επιχείρησης, γ) αυτοδίκαια με την συμπλήρωση 
τωνπροϋποθέσεων συνταξιοδότησης που ο νόμος ορίζει, 
δ) με την αδικαιολόγητη ή αυθαίρετη απουσία, έστω και 
μικρότερη από 5 ημέρες, που γίνεται όμως κατ’ επανάλη¬ 
ψη. Η περίπτωση αυτή μπορεί να θεωρηθεί βασικός λό¬ 
γος για καταγγελία της σύμβασης εργασίας από την επι¬ 
χείρηση. 

2. Η καταγγελία της σύμβασης εκ μέρους του εργαζο¬ 
μένου ή της επιχείρησης γίνεται σύμφωνα με τις διατάξεις 
της κείμενης εργατικής νομοθεσίας και σύμφωνα με τους 
όρους που προβλέπονται από την ατομική σύμβαση ερ¬ 
γασίας. 

3. Η απόλυση ενεργείται με απόφαση του Προέδρου 
του Δ.Σ. και γνωστοποιείται στο Δ.Σ. 

ΑΡΘΡΟ 16 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ 

1. Κάθε εργαζόμενος της επιχείρησης έχει υποχρέωση 
και καθήκον να εκτελείτην εργασία που του ανατίθεται με 
επιμέλεια και ευσυνειδησία, ώστε η επιχείρηση να προ¬ 
σφέρει στους δημότες υψηλής ποιότητας υπηρεσίες. Τα 
καθήκοντα του προσωπικού είναι αυτά που συνοπτικά κα¬ 
θορίζονται στον παρόντα Οργανισμό για κάθε εργαζόμε¬ 
νο και αυτά που ορίζονται από τον άμεσο προϊστάμενό 
του καθώς και από τους ιεραρχικά ανώτερους Προϊστά¬ 
μενους. 

2. Το προσωπικό οφείλει να προσέρχεται στην εργασία 
του εγκαίρως σε τρόπο ώστε να βρίσκεται στη θέση του 
κατά την ώρα έναρξης της εργασίας του που ορίζεται με 
απόφαση του Δ.Σ. Το προσωπικό οφείλει εισερχόμενο για 
κάθε εργασία, να δίνει το παρόν με το τηρούμενο απάτην 

επιχείρηση τρόπο. Το ίδιο μπορεί να ισχύσει και κατά τη 
λήξη της εργασίας με απόφαση του Δ.Σ. για ορισμένες 
κατηγορίες του προσωπικού. Κάθε παράλειψη δήλωσης 
προσέλευσης ή αποχώρησης συνεπάγεται πειθαρχική 
δίωξη του παραβάτη. Επίσης απαγορεύεται η δήλωση 
προσέλευσης ή αποχώρησης από άλλο πρόσωπο. Η πα¬ 
ράβαση της διάταξης αυτής επειδή περιέχει δόλο, εκτός 
των πειθαρχικών κυρώσεων συνεπάγεται σε περίπτωση 
υποτροπής και την ποινική δίωξη των παραβατών. 

3. Η αδικαιολόγητη καθυστέρηση και η κατ’ επανάληψη 
συνεχής αυθαίρετη απουσία του εργαζόμενου από την 
επιχείρηση, αποτελεί σοβαρό παράπτωμα το οποίο πλην 
της περικοπής των αντίστοιχων ημερομισθίων συνεπάγε¬ 
ται και την επιβολή των προβλεπόμενων από τον παρόντα 
Οργανισμό Εσωτερικής Υπηρεσίας ποινών και την άσκη¬ 
ση κάθε νόμιμου δικαιώματος από την επιχείρηση. 

4. Κάθε εργαζόμενος στην επιχείρηση δικαιούται να 
αναγγείλει εντός της αυτής ημέρας κάθε κώλυμα για πα¬ 
ροχή εργασίας ή σε περίπτωση πραγματικής και εξακρι¬ 
βωμένης αδυναμίας να ειδοποιήσει το αργότερο μέχρι το 
μεσημέρι της επόμενης ημέρας, αλλιώς θεωρείται ότι 
απούσιασε αδικαιολόγητα. Αν το κώλυμα οφείλεται σε 
ασθένεια ο εργαζόμενος οφείλει να προσκομίσει στο 
Γραφείο Διοικητικής Μέριμνας βεβαίωση ιατρού του οι¬ 
κείου ασφαλιστικού οργανισμού, στην οποία θα πιστοποι¬ 
είται η ανικανότητα για εργασία όπως και η πιθανή διάρ¬ 
κεια της ασθένειας. Ως βραχείας διάρκειας ασθένεια θε¬ 
ωρείται αυτή που διαρκεί συνεχώς ή κατά περιοδικά 
διαστήματα, των οποίων το σύνολο δεν υπερβαίνει μέσα 
στο ίδιο ημερολογιακό έτος: τις 30 ημέρες για τον απα¬ 
σχολούμενο μέχρι 4 χρόνια, τους 3 μήνες για τον απα¬ 
σχολούμενο από 4 έως 15 χρόνια, τους 6 μήνες για τον 
απασχολούμενο πλέοντων 15 ετών. Μετά την παρέλευση 
των παραπάνω χρονικών ορίων, η σύμβαση μπορεί να θε¬ 
ωρηθεί ότι λύθηκε από τον απουσιάζοντα εργαζόμενο. Τα 
παραπάνω ισχύουν και επί τραυματισμών. 

5. Με την προϋπόθεση ότι δεν γίνεται κατάχρηση του δι¬ 
καιώματος του προϊσταμένου, ανάλογα με τις ανάγκες 
που παρουσιάζονται στην επιχείρηση, ο Προϊστάμενος 
του τμήματος μπορεί να δώσει εντολή στον εργαζόμενο 
για την εκτέλεση και άλλης συμπληρωματικής εργασίας, 
προσφέροντας υπηρεσίες συναφείς με την ειδικότητα και 
τα προσόντα του. Σε περίπτωση που ο εργαζόμενος αρ- 
νηθεί την εκτέλεση της παραπάνω συμπληρωματικής ερ¬ 
γασίας, αποφασίζει σχετικά το Διοικητικό Συμβούλιο. 

6. Όλο το προσωπικό πρέπει να γνωρίζει τις διατάξεις 
του παρόντος Οργανισμού Εσωτερικής Υπηρεσίας, κα¬ 
θώς και τις οδηγίες και τις εγκυκλίους της επιχείρησης, 
που αναφέρονται στα καθήκοντα και τις υποχρεώσεις 
του. Δεν μπορεί κανείς εργαζόμενος να επικαλεσθεί 
άγνοια του παρόντος οργανισμού. 

7. Κάθε εργαζόμενος πρέπει να συμπεριφέρεται στους 
συναδέλφους του με ευγένεια και πνεύμα συναδελφικής 
συνεργασίας για την εξυπηρέτηση των συμφερόντωντης 
επιχείρησης. Θα πρέπει να εξετάζει με προθυμία και να 
μεριμνά για την κατά το δυνατόν ταχύτερη ικανοποίηση 
των αιτημάτωντων συναλλασσόμενων με την επιχείρηση. 

ΑΡΘΡΟ 17 

ΥΠΕΡΩΡΙΑΚΗ ΑΠΑΣΧΟΛΗΣΗ ΠΡΟΣΩΠΙΚΟΥ 

Επιτρέπεται η υπερωριακή απασχόληση του προσωπι¬ 
κού για την αντιμετώπιση επειγουσών ή εκτάκτων ανα¬ 
γκών, εφαρμοζομένωντων ισχυουσών διατάξεων της ερ¬ 
γατικής νομοθεσίας. Η υπερωριακή απασχόληση αποφα- 
σίζεται: 

α) Από τον Προϊστάμενο της Υπηρεσίας που ανήκει ο 


εργαζόμενος μέχρι τις σαράντα (40) ώρες στην διάρκεια 
του μήνα. 

β) Από το Δ.Σ. της Επιχείρησης για πέραν των σαράντα 
(40) ωρών ανά μήνα μετά από εισήγηση των προϊσταμέ¬ 
νων. 

ΑΡΘΡΟ 18 

ΑΔΕΙΕΣ ΠΡΟΣΩΠΙΚΟΥ ΚΑΙ ΧΡΟΝΟΣ ΕΡΓΑΣΙΑΣ 

1. Για τις άδειες προσωπικού και το χρόνο εργασίας 
ισχύουν οι διατάξεις της εργατικής νομοθεσίας. 

2. Οι άδειες διακρίνονται σε: 

α) Κανονικές. 

Η χρονική διάρκεια των κανονικών αδειών του προσω¬ 
πικού και ο χρόνος χορήγησής τους προγραμματίζεται 
από τον Προϊστάμενο κάθε υπηρεσίας. Η κανονική άδεια 
δίνεται τμηματικά κατά τη διάρκεια του έτους, ανάλογα 
με τις ανάγκες της υπηρεσίας. Πάντως στην περίοδο του 
καλοκαιριού (Ιούνιος - Αύγουστος) χορηγείται υποχρεω¬ 
τικά τουλάχιστον το μισό της δικαιούμενης άδειας. Η 
άδεια μπορεί να ανακληθεί για ειδικούς λόγους ανάλογα 
με τις ανάγκες της επιχείρησης. Οι κανονικές άδειες είναι 
υποχρεωτικές για το προσωπικό της επιχείρησης. Εργα¬ 
ζόμενος που από δική του ευθύνη δεν πήρε την κανονική 
του άδεια μέχρι την 31η Δεκεμβρίου κάθε έτους δεν μπο¬ 
ρεί να μεταφέρει την άδεια του στο επόμενο έτος. 

β) Για λόγους υγείας - εγκυμοσύνης. 

Γιατις άδειες για λόγους υγείας ισχύουντατου άρθρου 
16 παρ. 4 του παρόντος Οργανισμού Εσωτερικής Υπηρε¬ 
σίας. 

Ακόμη το Δ.Σ. της επιχείρησης με απόφασή του μπορεί 
να χορηγήσει άδεια απουσίας για λόγους υγείας χωρίς 
αποδοχές για δεκαοκτώ (18) μήνες. Στην περίπτωση αυ¬ 
τή δεν καταγγέλλεται η σύμβαση εργασίας, εφόσον αυτό 
απαιτεί η κατάσταση υγείας του εργαζόμενου που πιστο¬ 
ποιείται απάτην αρμόδια επιτροπή του ασφαλιστικού φο¬ 
ρέα του. 

Το Δ.Σ. της επιχείρησης μπορεί να υποχρεώσει τον ερ¬ 
γαζόμενο να εξετασθεί από γιατρό της επιλογής του για 
να δημιουργήσει δική του άποψη. 

Ο εργαζόμενος οφείλει να προσκομίσει στην υπηρεσία 
του έγγραφο από το οποίο προκύπτουν τα τυχόν επιδό¬ 
ματα ασθένειας που εισπράττει από τον ασφαλιστικό φο¬ 
ρέα του κατά το χρονικό διάστημα της απουσίας του , 
ώστε αυτά να αφαιρούνται από τις πλήρεις αποδοχές που 
εισπράττει από την επιχείρηση στον χρόνο απουσίας του. 

Στις έγκυες εργαζόμενες της επιχείρησης χορηγείται 
άδεια με πλήρεις αποδοχές διάρκειας 4 μηνών, ύστερα 
από προσκόμιση του πιστοποιητικού εγκυμοσύνης από 
τον αρμόδιο ασφαλιστικό φορέα της εργαζόμενης. Η 
άδεια εγκυμοσύνης χορηγείται σύμφωνα με την θέληση 
της εγκύου 45 έως 60 ημέρες πριν από την πιθανή ημέρα 
του τοκετού. Σε καμιά περίπτωση το διάστημα μετά τον 
τοκετό δεν μπορεί να είναι μεγαλύτερο από 75 ημέρες. Σε 
περίπτωση που το παιδί γεννηθεί νεκρό ή πεθάνει μετά 
τον τοκετό η άδεια λήγει σε 20 ημέρες μετά τον τοκετό ή 
τον θάνατο του παιδιού. 

Οι μητέρες της επιχείρησης δικαιούνται άδεια μητρότη¬ 
τας για τα δύο (2) πρώτα χρόνια από τον τοκετό, δηλαδή 
εργάζονται με μειωμένο ωράριο εργασίας κατά δύο (2) 
ώρες την ημέρα και για τα επόμενα δύο (2) χρόνια με μει¬ 
ωμένο ωράριο κατά μία (1) ώρα την ημέρα. 

γ) Χωρίς αποδοχές. 

Μετά από γραπτή αίτηση του ενδιαφερομένου μπορούν 
να χορηγηθούν άδειες χωρίς αποδοχές διάρκειας μέχρι 
και πέντε (5) ημερών. Ο Πρόεδρος του Δ.Σ. μπορεί να χο¬ 
ρηγήσει άδεια χωρίς αποδοχές μέχρι και δέκα (10) ημέ- 

ρες. Άδειες άνευ αποδοχών και για χρονικό διάστημα πέ¬ 
ραν των δέκα (10) ημερών και για σοβαρούς λόγους μπο¬ 
ρεί να χορηγήσει το Δ.Σ. με απόφασή του. 

δ) Ειδικές. 

Ειδικές άδειες που χορηγεί η επιχείρηση πέραν της κα¬ 
νονικής και των αδειών για λόγους υγείας, εγκυμοσύνης 
κλπ, είναι: 

Στους συνδικαλιστές χορηγείται άδεια απουσίας με 
πλήρεις αποδοχές σύμφωνα με τον Ν. 1264/82 άρθρο 17. 
Σε περίπτωση γάμου χορηγείται στον εργαζόμενο άδεια 
απουσίας έξι (6) ημερών με πλήρεις αποδοχές. 

Σε περίπτωση θανάτου συγγενούς μέχρι και δευτέρου 
βαθμού τρεις (3) ημέρες. 

Σε περίπτωση τοκετού συζύγου εργαζόμενου τρεις (3) 
ημέρες. 

Στους σπουδαστές ή φοιτητές που μετέχουν σε τμημα¬ 
τικές ή πτυχιακές εξετάσεις ανωτέρων ή ανωτάτων Σχο¬ 
λών χορηγούνται άδειες συνολικής διάρκειας μέχρι δε¬ 
καπέντε (15) ημέρες το έτος και για όσα είναι τα έτη σπου¬ 
δών της Σχολής, αυξημένα κατά δύο, μετά από απόφαση 
του Δ.Σ. της επιχείρησης. 

ε) Ολιγόωρης απουσίας. 

Ολιγόωρες άδειες απουσίας κατά την διάρκεια της ερ¬ 
γασίας μπορεί να χορηγήσει ο Προϊστάμενος της υπηρε¬ 
σίας που ανήκει ο εργαζόμενος, για σοβαρούς λόγους κα¬ 
τά την κρίση του. 

Επίσης μπορεί να χορηγούνται στους εργαζόμενους 
εκπαιδευτικές άδειες σύμφωνα με ειδική πολιτική που 
καθορίζει η επιχείρηση για την επιμόρφωση των εργαζο¬ 
μένων. Η χορήγηση εκπαιδευτικής άδειας και οι όροι με 
τους οποίους αυτή γίνεται, καθορίζεται με απόφαση του 
Δ.Σ., μετά από σχετική εισήγηση και γνώμη των προϊστα¬ 
μένων. 

3. Στην περίπτωση που ο εργαζόμενος υπερβεί αδικαιο¬ 
λόγητα τη διάρκεια της άδειας που του χορηγήθηκε σύμ¬ 
φωνα μετις παραπάνω παραγράφους, ο εργαζόμενος θε¬ 
ωρείται ότι απουσιάζει αδικαιολόγητα, οπότε ισχύουν οι 
σχετικές διατάξεις του παρόντος οργανισμού. 

ΑΡΘΡΟ 19 

ΜΗΤΡΩΟ ΚΑΙ ΣΥΣΤΗΜΑ ΑΞΙΟΛΟΓΗΣΗΣ ΠΡΟΣΩΠΙΚΟΥ 

1. Για όλο το προσωπικό τηρείται, από το Γραφείο Διοι¬ 
κητικής Μέριμνας μητρώο που περιλαμβάνει όλα τα ανα¬ 
γκαία στοιχεία που αφορούν την υπηρεσιακή κατάσταση 
των εργαζομένων όπως: 

α) Όνομα, επώνυμο, πατρώνυμο, Αριθμό Δελτίου Ταυ¬ 
τότητας, Αριθμό Φορολογικού Μητρώου, χρονολογία και 
τόπο γέννησης, ημερομηνία γάμου, χρονολογία γέννη¬ 
σης των παιδιών, διεύθυνση κατοικίας και τηλέφωνο. 

β) Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίες τοποθετήθηκε κατά και¬ 
ρούς, καθώς και τις αποφάσεις οικονομικής προαγωγής 
και τις χορηγηθείσες έκτακτες αποδοχές. 

γ) Τις κάθε είδους άδειες που χορηγήθηκαν στον εργα¬ 
ζόμενο καθώς και τις επιβληθείσες ηθικές αμοιβές και πει¬ 
θαρχικές ποινές. 

δ) Το σύνολο των αποδοχών που λαμβάνει ο εργαζόμε¬ 
νος μετά από κάθε οικονομική μεταβολή. 

ε) Τις ετήσιες εκθέσεις αξιολόγησης. 

2. Η αξιολόγηση του προσωπικού γίνεται μια φορά το 
χρόνο με την μέθοδο της βαθμολόγησης κριτηρίων. Τα 
κριτήρια αυτά συνοδεύονται από συντελεστές βαρύτη¬ 
τας, οι οποίοι διαφοροποιούνται ανάλογα με τη θέση ερ¬ 
γασίας και καθορίζονται με απόφαση του Δ.Σ. μετά από ει¬ 
σήγηση του Προέδρου. Τα κριτήρια αξιολόγησης είναι: 

Καλή γνώση της εργασίας. 


Προθυμία και Πρωτοβουλία. 

Αποτελεσματικότητα. 

Συνεργασιμότητα και συλλογικότητα. 

Συνέπεια και επιμέλεια. 

3. Μια φορά το χρόνο οι Προϊστάμενοι συντάσσουν έκ¬ 
θεση αξιολόγησης των εργαζομένων. Οι εκθέσεις αυτές 
συντάσσονται για όλο το προσωπικό από τους αρμόδιους 
υπεύθυνους τωντμημάτων, ενώ για τους Προϊσταμένους 
από τον Πρόεδρο του Δ.Σ. 

Αντίγραφο της έκθεσης για την υπηρεσιακή δράση και 
επίδοση του κάθε εργαζόμενου τίθεται σε γνώση του, το 
υπογράφει και παράλληλα μπορεί να αναγράψει τις από¬ 
ψεις του σε αυτό. 

ΑΡΘΡΟ 20: ΠΕΙΘΑΡΧΙΚΑ ΠΑΡΑΠΤΩΜΑΤΑ 

1. Πειθαρχικό παράπτωμα συνιστά κάθε υπαίτια πράξη 
ή παράλειψη εργαζόμενου, που αποτελεί παράβαση υπη¬ 
ρεσιακού καθήκοντος ή αντίκειται στην υπηρεσιακή τάξη 
ή είναι επιζήμια στα συμφέροντα της επιχείρησης. Το 
υπηρεσιακό καθήκον των εργαζομένων και οι υποχρεώ¬ 
σεις που απορρέουν από αυτό προσδιορίζονται από: 

Τις διατάξεις της κείμενης νομοθεσίας. 

Τις διατάξεις του παρόντος οργανισμού Εσωτερικής 
Υπηρεσίας. 

Τις εντολές, εγκυκλίους και οδηγίες της επιχείρησης 
και των αρμοδίων οργάνων της. 

Τους κανόνες ασφαλείας στην εκτέλεση εργασίας. 

Τις τυχόν συμφωνίες μεταξύ επιχείρησης και εργαζομέ¬ 
νων. 

Την ατομική σύμβαση εργασίας μεταξύ επιχείρησης και 
εργαζομένου. 

Την φύση εργασίας κάθε ειδικότητας και θέσης εργα¬ 
σίας. 

Τους κανόνες της επιστήμης και της τέχνης. 

Την καλή πίστη και τον κοινωνικό σκοπό που εκτελεί η 
επιχείρηση. 

Παραπτώματα που δεν προβλέπονται ρητά από τον πα¬ 
ρόντα οργανισμό κατατάσσονται σε μια από τις πλησιέ- 
στερες ανάλογες ή παρεμφερείς περιπτώσεις των παρα¬ 
πτωμάτων που προβλέπονται στον παρόντα Οργανισμό 
και στον Νόμο. 

2. Κάθε πειθαρχικό παράπτωμα τιμωρείται ανάλογα με 
την σοβαρότητάτου σύμφωνα με τις διατάξεις αυτού του 
Οργανισμού. 

3. Ενδεικτικά πειθαρχικά παραπτώματα είναι: 

α) Η αναξιοπρεπής και ανάρμοστη συμπεριφορά και δια¬ 
γωγή μέσα στην επιχείρηση ή έξω από αυτήν, τόσο απέ¬ 
ναντι στους συναδέλφους όσο και απέναντι σε τρίτους. 

β) Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που του έχει ανατεθεί. 

γ) Η φθορά από εγκατάλειψη ή κακή χρήση και η απώ¬ 
λεια αντικειμένων (υλικά, εργαλεία) που αποτελούν περι¬ 
ουσία της επιχείρησης, καθώς και η μη έγκαιρη αναφορά 
της φθοράς ή της απώλειας στους Προϊσταμένους. 

δ) Η αποσιώπηση πειθαρχικών παραπτωμάτων των υφι¬ 
σταμένων από τους προϊσταμένους. 

ε) Η παράλειψη άσκησης του επιβεβλημένου υπηρεσια¬ 
κού ελέγχου. 

στ) Η υπεξαίρεση ή ιδιόχρηση των περιουσιακών στοι¬ 
χείων της επιχείρησης. 

ζ) Η χρησιμοποίηση υπηρεσιακών πληροφοριών που 
κατέχει ο υπάλληλος για δική του ωφέλεια ή για ωφέλεια 
προσώπων που συνδέονται με αυτόν. 

η) Η άμεση ή η έμμεση συμμετοχή σε δημοπρασία ανά¬ 
θεσης έργου ή προμηθειών της επιχείρησης. 

θ) Η μη τήρηση του ωραρίου εργασίας που έχει ορισθεί. 

ι) Η χρησιμοποίηση της ιδιότητας του εργαζόμενου 
στην επιχείρηση για ίδιο όφελος ή έναντι οποιουδήποτε 
ανταλλάγματος, προς όφελος τρίτου, κατά παράβαση 
του υπηρεσιακού καθεστώτος, της υποχρέωσης πίστης 
προς την επιχείρηση, των χρηστών και συναλλακτικών 
ηθών. 

ΑΡΘΡΟ 21 

ΠΕΙΘΑΡΧΙΚΕΣ ΚΥΡΩΣΕΙΣ 

1. Η δίωξη και η τιμωρία κάθε πειθαρχικού παραπτώμα¬ 
τος αποτελεί υπηρεσιακό καθήκον, Κάθε πειθαρχικό πα¬ 
ράπτωμα έχει ως άμεση συνέπεια την επιβολή πειθαρχι¬ 
κής ποινής. Αρμόδιο όργανο για την επιβολή των πειθαρ¬ 
χικών ποινών είναι το πρωτοβάθμιο και το δευτεροβάθμιο 
Πειθαρχικό Συμβούλιο της επιχείρησης. Οι πειθαρχικές 
ποινές που επιβάλλονται είναι: 

Η προφορική παρατήρηση και η έγγραφη παρατήρηση. 

Η έγγραφη επίπληξη. 

Το πρόστιμο. 

Η προσωρινή παύση. 

Η οριστική απόλυση. 

2. Το πρωτοβάθμιο Πειθαρχικό Συμβούλιο συγκροτεί¬ 
ται από ένα μέλος του Δ.Σ. ως πρόεδρο, τον Πρόεδρο και 
από τον Προϊστάμενο της υπηρεσίας που ανήκει ο εργα¬ 
ζόμενος. 

Το δευτεροβάθμιο Πειθαρχικό Συμβούλιο συγκροτείται 
από δύο μέλη του Δ.Σ., έκτων οποίων το ένα προεδρεύει 
και από τον Προϊστάμενο της υπηρεσίας που ανήκει ο ερ¬ 
γαζόμενος, η περίπτωση του οποίου πρόκειται να εξετα- 
σθεί και από έναν εκπρόσωπο των εργαζομένων. 

3. Πριν από την επιβολή των ποινών ο εργαζόμενος που 
υπέπεσε σε πειθαρχικό παράπτωμα, πρέπει να κληθεί να 
απολογηθεί εγγράφως εντός τριών (3) ημερών. Αν περά¬ 
σει η παραπάνω προθεσμία άπρακτη, τότε κρίνεται ανα¬ 
πολόγητος και του επιβάλλεται ποινή. Έγγραφο της επι¬ 
χείρησης το οποίο απευθύνεται σε οποιονδήποτε εργα¬ 
ζόμενο που δεν προσέρχεται ή αρνείται να το παραλάβει, 
θεωρείται ότι του επιδόθηκε νόμιμα μόλις περάσουν πέ¬ 
ντε (5) ημέρες από την τοιχοκόλληση του εγγράφου στον 
Πίνακα Ανακοινώσεων της Επιχείρησης. Η ημέρα της τοι¬ 
χοκόλλησης πρέπει να βεβαιώνεται στο πρωτόκολλο τοι¬ 
χοκόλλησης όπου υπογράφουν τρεις (3) μάρτυρες υπάλ¬ 
ληλοι της επιχείρησης. 

4. Σε περίπτωση επιβολής ποινής ο εργαζόμενος μπο¬ 
ρεί μέσα σε προθεσμία τριών (3) ημερών να προσβάλει 
την απόφαση στο αμέσως ανώτερο πειθαρχικό όργανο. 

Στην απόφαση με την οποία επιβάλλεται στον εργαζό¬ 
μενο πειθαρχική ποινή προσωρινής παύσης ή οριστικής 
απόλυσης, μπορεί να γίνει προσφυγή από τον εργαζόμε¬ 
νο στο ανώτατο Διοικητικό Δικαστήριο μέσα στην προθε¬ 
σμία που ορίζει ο νόμος. Στην περίπτωση αυτή αναστέλ¬ 
λεται η εκτέλεση της ποινής. 

5. Το πρόστιμο ως πειθαρχική ποινή μπορεί να φθάσει 
μέχρι το 1/5 των αποδοχών του εργαζομένου. Η προσω¬ 
ρινή παύση που επιβάλλεται είναι τουλάχιστον δεκαπέντε 
(15) ημερών και μικρότερη των τριών (3) μηνών χωρίς να 
καταβάλλονται αποδοχές. Σε περίπτωση συρροής παρα¬ 
πτωμάτων επιβάλλεται η ποινή που ισχύει στο βαρύτερο 
παράπτωμα. Για την επιμέτρηση της ποινής λαμβάνεται 
υπόψη η βαρύτητα του παραπτώματος, οι περιστάσεις 
που οδήγησαν σ’ αυτό, το ύψος της υλικής ή ηθικής βλά¬ 
βης που υπέστη η επιχείρηση και η τυχόν υποτροπή ή 
συρροή παραπτωμάτων. 

6. Το πειθαρχικό παράπτωμα παραγράφεται σε ένα 
χρόνο από την ημέρα που η επιχείρηση έλαβε γνώση τό¬ 


σο του αδικήματος όσο καιτου υπευθύνου. Σε κάθε περί¬ 
πτωση το αδίκημα παραγράφεται μετά από τρία (3) χρό¬ 
νια από την διάπραξη. Η άσκηση πειθαρχικής δίωξης δια¬ 
κόπτει την παραγραφή ως προς τον φερόμενο υπαίτιο. Η 
παραγραφή του προγενέστερου πειθαρχικού παραπτώ¬ 
ματος αναστέλλεται για όσο χρόνο διαρκεί η πειθαρχική 
διαδικασία που κινήθηκε για μεταγενέστερο παράπτωμα 
που διαπράχθηκε με σκοπό την συγκάλυψη του πρώτου. 
Πειθαρχικό παράπτωμα που έχει παραγραφεί και διαπι¬ 
στώνεται τυχαία κατά την διερεύνηση άλλου παραπτώ¬ 
ματος, λαμβάνεται υπόψη ως επιβαρυντική περίπτωση 
στην επιμέτρηση της ποινής που τυχόν θα επιβληθεί. 

Η άσκηση ποινικής δίωξης ακόμη και στην περίπτωση 
που απαιτείται έγκλιση, είναι ανεξάρτητη από την πειθαρ¬ 
χική διαδικασία, το Δ.Σ. όμως σε περίπτωση ποινικής δίω¬ 
ξης μπορεί να αναστείλει την πειθαρχική διαδικασία μέχρι 
πέρατος της εκκρεμοδικίας. 

Πραγματικά γεγονότα που βεβαιώθηκαν κατάτηνποινι- 
κή διαδικασία αξιολογούνται και λαμβάνονται ελεύθερα 
υπόψη από τα Πειθαρχικά Συμβούλια. 

Μέσα σε ένα χρόνο από την έκδοση αμετάκλητης κατα- 
δικαστικής απόφασης είναι δυνατή η επανάληψη της πει¬ 
θαρχικής διαδικασίας αν πειθαρχικά είχε κριθεί ότι δεν 
έπρεπε να επιβληθεί ποινή, στη δε ποινική διαδικασία βε¬ 
βαιώθηκαν περιστατικά που δεν είχε υπόψη του το Πει¬ 
θαρχικό Συμβούλιο. 

Μέσα σε ένα χρόνο από την έκδοση αμετάκλητης αθω¬ 
ωτικής απόφασης από το ποινικό δικαστήριο, αν πειθαρ¬ 
χικά είχε επιβληθεί ποινή, είναι δυνατή η επανάληψη της 
πειθαρχικής διαδικασίας, εκτός αν η απαλλαγή οφείλεται 
σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελο του εργαζόμενου και λαμβάνονται υπόψη 
στην υπηρεσιακή του εξέλιξη. 

ΑΡΘΡΟ 22 
ΗΘΙΚΕΣ ΑΜΟΙΒΕΣ 

Το Δ.Σ. της επιχείρησης μπορεί με απόφασή του να απο¬ 
νέμει στο προσωπικό ηθικές αμοιβές για εξαιρετικές πρά¬ 
ξεις κατά την εκτέλεση της υπηρεσίας ή για εξαιρετική 
απόδοση ως εξής: 

α) Ευαρέσκεια 

β) Γραπτός έπαινος που ανακοινώνεται και στο υπόλοι¬ 
πο προσωπικό. 

γ) Γ ραπτός έπαινος που ανακοινώνεται στον τοπικό τύ¬ 
πο. 

ΑΡΘΡΟ 23 

ΙΣΧΥΣ ΤΟΥ ΟΡΓΑΝΙΣΜΟΥ 

Η ισχύς του Οργανισμού αρχίζει από την έγκρισή του 
απάτην αρμόδια Προϊστάμενη αρχή (άρθρο 283του ΔΚΚ) 

ΑΡΘΡΟ 24 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού της ΔΕΥΑ Τή¬ 
λου για το τρέχον οικονομικό έτος ύψους 80.000, 00 ευ¬ 
ρώ. Το ίδιο ισχύει και για τα επόμενα τέσσερα (4) οικονο¬ 
μικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 20 Απριλίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

